**A REINTEX Kereskedelmi és Szolgáltató Korlátolt Felelősségű Társaság**

(”**Reintex**”)

**VALENTIN NAPI NYEREMÉNYJÁTÉKÁNAK**

(”**Nyereményjáték**” vagy **„Játék”**)

**SZABÁLYZATA**

(”**Játékszabályzat”**)

Jelen Játékszabályzatban szabályozott Nyereményjáték nem folyamatosan szervezett sorsolásos játék. Az üzletpolitikai (reklám) céllal magánszemélyek széles körében nyilvánosan meghirdetett kampány keretében, a juttatás feltételének megfelelő magánszemély számára adott visszatérítés adómentes bevételnek minősül, ezért a Nyereményjáték játékadó és személyi jövedelemadó fizetési kötelezettség alól mentes.

1. **A nyereményjáték szervezője és lebonyolítója**
	1. A Nyereményjáték szervezője és lebonyolítója a **REINTEX Kereskedelmi és Szolgáltató Korlátolt Felelősségű Társaság** (székhely: 5000 Szolnok, Thököly u. 85., cégjegyzékszám: 16-09-004432, adószám: 11501457-2-16, továbbiakban: ”**Szervező**”). A Szervező vállalja, hogy a jelen Játékszabályzatot a <https://reintex.hu/> domain alatti honlapon közzéteszi. A Játék meghirdetésére és lebonyolítására a Reintex által üzemeltetett Facebook oldalon (<https://hu-hu.facebook.com/reintexshop/>) kerül sor.
	2. A Facebook Játékhoz kapcsolódó szolgáltatására az adott weboldal keretén belül közzétett szabályzatok és feltételek (is) vonatkoznak. A Játék a jelen játékszabályzatba foglaltak szerint kerül lebonyolításra.
2. **A nyereményjáték időtartama**
	1. A Nyereményjáték 2022. február 7. napján 8:00 órától 2022. február 14. napján 18:00 óráig tart, a Nyereményjáték az ezen időtartamban joghatályosan és a jelen Játékszabályzatban foglalt feltételek szerint a Nyereményjátékban résztvevő személyekre vonatkozik, valamint mindenkire, aki a Játékkal kapcsolatban igényérvényesítéssel vagy kifogással lépne fel.
3. **A jelen játékszabályzat személyi hatálya**
	1. A jelen Játékszabályzat személyi hatálya kiterjed minden, a Nyereményjáték időtartama alatt a Szervező által biztosított <https://reintex.hu/> oldal (továbbiakban: „**Honlap**”), valamint a <https://hu-hu.facebook.com/reintexshop/> weboldal (továbbiakban: „**Facebook-oldal**”) azon felhasználóira, akik megfelelnek a jelen Játékszabályzat 7. pontjában foglalt rendelkezéseknek. A Játékosok a Nyereményjátékban való részvétellel a jelen Játékszabályzat rendelkezéseit magukra nézve kötelezőnek fogadják el.
4. **A nyereményjátékból kizárt személyek köre**
	1. A Nyereményjátékból kizárt személyek az alábbiak:
* 18 év alatti természetes személyek,
* nem természetes személyek,
* cselekvőképtelen személyek,
* állandó magyarországi lakóhellyel nem rendelkező személyek,
* a Szervező munkavállalói, megbízási jogviszony alapján együttműködő partnerei és ezen személyek, a Polgári Törvénykönyvről szóló 2013.évi V. törvény (a továbbiakban: ”**Ptk.**”) 8:1 § (1) bekezdésben meghatározott közeli hozzátartozói (a továbbiakban: ”**Közeli hozzátartozók**”)
* a Nyereményjáték szervezésében, a nyeremények kisorsolásában részt vevő egyéb személyek és ezen személyek közeli hozzátartozói.
	1. A Szervező ehelyütt rögzíti, hogy amennyiben tudomására jut, hogy a Nyereményjátékban abból a jelen fejezetben meghatározottak szerinti kizárt személy vesz rész, az adott személyt a Nyereményjátékból azonnali hatállyal kizárja, az esetlegesen már átadott nyereményt pedig visszaköveteli tőle.
1. **A nyereményjátékban való részvétel feltételei, a nyereményjáték menete, a nyeremény**
	1. A Nyereményjátékban az a nem kizárt, a Szervező Honlapjátés Facebook-oldalát igénybe vevő felhasználó jogosult részt venni, aki a jelen Játékszabályzat 3. pontjában foglalt időtartam alatt a „like” gomb megnyomásával kedveli a Nyereményjátékot meghirdető Facebook-posztot, valamint hozzászólás közzétételével közli a Szervezővel, hogy hová menne hálózsákos túrára, továbbá megjelöli azon személyt, akit a túrára magával vinne.
	2. A Nyereményjátékban kizárólag azon felhasználók vehetnek részt, akik a Játékra vonatkozó, 2022. február 7. napján létrehozott bejegyzés alá rögzítik a hozzászólásukat. A Játék időtartamát megelőzően, illetve az azt követően beérkező hozzászólásokkal nyeremény nem szerezhető. A Játékhoz történő csatlakozás a Játék teljes időtartama alatt lehetséges, és a jelentkezés időpontja nem befolyásolja a Játékos nyerési esélyeit a végső sorsoláson.
	3. A Szervező a részvétel feltételeit maradéktalanul teljesítő Felhasználók között 2 db, összesen 22.800,- Ft, azaz huszonkettőezer-nyolcszáz forint értékű, összecipzározható Mil-Tec hálózsákot (Cikkszám: CMP00012) sorsol ki.
	4. A Szervező a Nyereményjáték teljes időtartama alatt, de különösen a sorsolást megelőzően jogosult vizsgálni, hogy a Játékos megfelel-e a Nyereményjátékban történő részvétel a jelen Játékszabályzatban foglalt feltételeinek.
2. **A nyeremények kisorsolása, a nyertesek közzététele**
	1. A Nyeremények a Játékosok neveit tartalmazó elektronikus adatbázisból kerülnek véletlenszerűen kisorsolásra a Szervező székhelyén, 2022. február 15. napján 8:00 órakor. A sorsolás a Szervező által, gépi sorsolás útján, a véletlenszerűség elvének megfelelően kerül lebonyolításra. A sorsolás nem nyilvános. A nyeremény másra át nem ruházható, készpénzre át nem váltható.
	2. A Sorsoláson azok a Játékosok vesznek részt, akik a Nyereményjáték lezárásáig megfelelnek a részvétel feltételeinek és a kedvelés, valamint kommentelés útján jelentkeznek a Játékra.
	3. A Sorsoláson a fent rögzített feltételeknek megfelelően 1 darab Játékos kerül kisorsolásra. A Szervező a nyertes játékos nevét 2022. február 15. napján, közvetlenül a sorsolás után a Facebook-oldalon, a nyereményjátékot meghirdető posztnál hozza nyilvánosságra, valamint közvetlenül felveszi a nyertessel a kapcsolatot Facebook Messenger útján.
3. **A nyeremények átvétele**
	1. A Nyeremény átvételének mikéntjét, így különösen annak helyét és idejét a Szervező közvetlenül egyezteti a Nyertessel. A Nyeremény átvételére lehetőség van személyesen a Szervező által üzemeltetett üzletben vagy postai kézbesítés útján.
	2. Ha a Nyertes a sorsolást és a nyereményről történő tájékoztatást követő 7, azaz hét napos jogvesztő határidőig nem érhető el vagy ezen határidőn belül nem nyilatkozik a Szervezőnek vagy nem tesz eleget személyazonosítási kötelezettségének, a Nyereményt elveszíti, és a továbbiakban sem a Nyereményre nem tarthat igényt, továbbá semmilyen követeléssel vagy egyéb igénnyel nem léphet fel a Szervezővel szemben.
	3. A Nyertes a Szervezővel köteles fokozottan együttműködni.
4. **Felelősség, jogkizárás**
	1. A Szervező a Nyereményjátékot bármikor indokolás nélkül megszüntetheti, szüneteltetheti vagy annak feltételeit egyoldalúan módosíthatja. A Játékos a Nyereményjáték esetleges megszüntetése vagy szüneteltetése, illetve a feltételek egyoldalú módosítása esetén a Szervezővel szemben semmilyen követeléssel nem léphet fel. A Nyereményjáték feltételeinek egyoldalú módosítása esetén a Szervező a módosított Játékszabályzatot a Honlapon közzéteszi.
	2. A Játékos által a Nyereményjáték során megadott adatok helyességéért a Szervező semmilyen felelősséget nem vállal. A Játékos által esetlegesen megadott helytelen adatok miatt a Szervezővel szemben semmilyen követeléssel nem léphet fel.
	3. A Szervező a Nyereményjáték során mind a Szervező, mind a Játékos oldalán esetlegesen fellépő bármilyen technikai probléma miatt felelősséget nem vállal. A Játékos az esetlegesen fellépő bármilyen technikai probléma miatt a Szervezővel szemben semmilyen követeléssel nem léphet fel.
	4. A Szervező fenntartja magának azt a jogot, hogy előre nem látható esemény bekövetkezése esetén akár a Nyeremény helyett, a Nyeremény értékével azonos értékű egyéb nyereményt ajánljon fel a Nyertesnek.
	5. A Szervező kijelenti, hogy a Nyeremények átvételével, felhasználásával kapcsolatban esetlegesen keletkező költségek kizárólag a Nyertest terhelik.
5. **Egyéb**
	1. Játékos feltétel nélkül beleegyezik abba, hogy adatait a Szervező jelen Játék lebonyolítása során felhasználja.
	2. A Nyereményjátékban résztvevő Játékosok adatait a Szervező a Honlapon megtalálható mindenkori Adatvédelmi Szabályzatban foglaltak szerint kezeli.
	3. A jelen Játékszabályzatban nem szabályozott kérdésekben a Játékszabályzat keltének napján hatályos magyar jogszabályok rendelkezései az irányadóak.

Kelt.: Szolnokon, 2022. február 7. napján

A jelen Játékszabályzatot készítette: REINTEX Kft.